# Cerimònia de clausura dels Jocs Olímpics d'estiu de 2024

La cerimònia de clausura dels Jocs Olímpics de París 2024, batejada com «Records» va celebrar-se a l'Stade de France l'11 d'agost de 2024. L'acte va tenir una durada de 3 hores, per sobre del previst, i va estar ambientada en un futur distòpic. L'estadi té una capacitat per a 80.000 assistents.
D'acord amb el protocol olímpic, la cerimònia va estar protagonitzada per una representació cultural de França com a país amfitrió i dels Estats Units d'Amèrica, com a proper organitzador dels Jocs Olímpics d'estiu el 2028. Durant l'esdeveniment, es va fer el traspàs de la bandera olímpica de l'alcaldessa de París Anne Hidalgo a la de Los Angeles, Karen Bass. També va extingir-se la flama olímpica.

## Preparatius

La cerimònia de clausura va ser dirigida per l'actor i director artístic teatral Thomas Jolly. D'acord amb l'artista, la cerimònia era «un espectacle molt visual, molt coreografiat i molt acrobàtic en una dimensió operativa», amb una línia argumental «en què els Jocs Olímpics havien desaparegut una altra vegada i algú se'ls troba de nou»
La cerimònia va comptar amb la participació de gairebé un centenar d'artistes, acròbates, ballarins i artistes de circ i amb la seva pròpia banda sonora original, actuacions musicals i l'actuació de cantants de fama internacional. També va tenir lloc l'habitual desfilada de clausura dels comitès olímpics nacionals representats pels seus esportistes i l'entrega de medalles de la marató femenina.

### Participants

La cerimònia de clausura va comptar amb les actuacions dels grups musicals francesos Air i Phoenix.
A l'octubre de 2023 es va encarregar a Ben Winston la producció de la representació cultural de Los Angeles a la cerimònia de clausura. Els artistes que van participar en aquest segment de l'esdeveniment són natius del Comtat de Los Angeles; Billie Eilish, Red Hot Chili Peppers i Snoop Dogg. Als intèrprets musicals, que van actuar en directe des de Long Beach, se'ls hi va sumar l'actor Tom Cruise, que va fer una aparició en directe a l'Estadi de França i va dur a terme la missió de portar la bandera olímpica a la nova seu a partir d'un seguit d'escenes prèviament enregistrades. La intèrpret de l'himne nacional dels Estats Units va ser la cantant californiana de R&B H.E.R., l'única de les intervencions estatunidenques que no estava relacionada directament amb Los Angeles.

## Música

* Zaho de Sagazan i Coral de l'Acadèmia Haendel-Hendrix – Sous le ciel de París
* Joe Dassin – Les Champs Elysées (karaoke)
* Charles Aznavour – Emmenez-moi (karaoke)
* Queen – We are the champions
* Benjamin Bernheim – Himnes dèlfics a Apol·lo
* Phœnix – Lisztomania
* Phœnix, Angèle, Kaminsky – Nightcall
* Phœnix, Angèle, Kaminsky, VannDa – If I Ever Feel Better + Funky Squaredance, Pt. 1/2/3
* Air, Thomas Mars (Phœnix) – Playground Love
* Phœnix – Tonight
* Phœnix – 1901
* H.E.R – Tema de Mission: Impossible
* Red Hot Chili Peppers - By the way
* Red Hot Chili Peppers - Can't Stop
* Billie Eilish - Birds of a Feather
* Snoop Dogg i Dr. Dre - Drop it like it's hot
* Snoop Dogg - Next Episode
* Yseult - Comment d'habitude

## Himnes nacionals

* Himne nacional de França – Interpretat per l'Orquesta Divertimento dirigida per Zahia Ziouani
* Himne nacional de Grècia – Interpretat per l'Orquesta Divertimento dirigida per Zahia Ziouani.
* Himne Olímpic - Interpretat pel cor infantil de la Maîtrise de Fontainebleau.
* Himne nacional dels Estats Units d'Amèrica - H.E.R

### Cerimònia d'entrega de medalles

* Himne nacional dels Països Baixos

## Polèmiques

El primer ministre romanès Marcel Ciolacu va anunciar que no assistiria a la cerimònia de clausura olímpica després que un canvi de puntuació d'última hora va impedir que la gimnasta Ana Bărbosu guanyés el bronze en l'exercici de terra en gimnàstica artística femenina. El polític va denunciar el tracte indigne que havien patit les gimnastes del seu país.

## Referències

* ↑ «¿Cuándo es la Ceremonia de Clausura de los Juegos Olímpicos 2024? Fecha, hora y artistas confirmados» (en espanyol de Mèxic), 06-08-2024. [Consulta: 8 agost 2024].
* ↑ «Paris tabs Jolly to direct '24 Olympic ceremonies» (en anglès), 21-09-2022. [Consulta: 8 agost 2024].
* ↑ «París 2024 echa el cierre con una clausura espectacular... y con Tom Cruise 'volando' hacia Los Ángeles 2028» (en castellà). La Sexta, 12-08-2024. [Consulta: 16 agost 2024].
* 1 2 «Se filtran los grandes invitados de la ceremonia de clausura de los JJOO de París 2024 de este domingo» (en castellà), 06-08-2024. [Consulta: 8 agost 2024].
* ↑ «Olympic closing ceremony 2024: Everything you need to know» (en anglès), 10-08-2024. [Consulta: 10 agost 2024].
* 1 2 Sarniguet, Pierre. «Paris 2024 Olympics: a majestic closing ceremony at the Stade de France» (en anglès). COI, 05-07-2024. [Consulta: 7 agost 2024].
* ↑ «Paris 2024: Closing ceremony of Olympics revealed» (en anglès). Inside the Games, 05-07-2024. Arxivat de l'original el 5 juliol 2024. [Consulta: 8 agost 2024].
* ↑ «Here’s what you need to know about the Paris 2024 Olympics closing ceremony» (en anglès britànic), 06-08-2024. [Consulta: 8 agost 2024].
* ↑ «Tom Cruise, dystopie et stade de France : ce que l'on sait sur la cérémonie de clôture des JO 2024» (en francès), 07-08-2024. [Consulta: 8 agost 2024].
* ↑ Keslassy, Elsa. «Inside the Olympics Closing Ceremony: Performances by Phoenix and Air, a ‘Science-Fiction’ Theme and More (EXCLUSIVE)» (en anglès americà), 08-08-2024. [Consulta: 15 agost 2024].
* ↑ Sneider, Jeff. «Ben Winston Tapped to Produce Olympics Handoff Ceremony (Exclusive)» (en anglès), 20-10-2023. [Consulta: 15 agost 2024].
* ↑ Legaspi, Althea. «See Billie Eilish, Red Hot Chili Peppers, Snoop Dogg, H.E.R. Perform at Olympics Closing Ceremony» (en anglès americà), 11-08-2024. [Consulta: 15 agost 2024].
* ↑ Donegan, John. «Snoop, Billie Eilish, Red Hot Chili Peppers film on Long Beach shoreline for Olympics closing ceremony» (en anglès americà), 11-08-2024. [Consulta: 16 agost 2024].
* ↑ «Tom Cruise abseils off stadium roof in daring Olympic finale» (en anglès britànic). [Consulta: 15 agost 2024].
* ↑ «Snoop Dogg, Billie Eilish and Red Hot Chili Peppers usher in L.A. 2028» (en anglès), 11-08-2024. [Consulta: 15 agost 2024].
* ↑ «Paris 2024 Olympics closing ceremony — the final curtain» (en anglès). COI, 11-08-2024. [Consulta: 15 agost 2024].
* ↑ O'Brien, Chris. «🤺Paris 2024: The French Performers For The Closing Ceremonies 🎶» (en anglès). [Consulta: 15 agost 2024].
* ↑ Waxman, Olivia B. «Memorable Moments from the 2024 Olympics Closing Ceremony» (en anglès), 11-08-2024. [Consulta: 15 agost 2024].
* ↑ «What music is at the Paris 2024 Olympics Closing Ceremony and who are the musicians?» (en anglès). [Consulta: 15 agost 2024].
* ↑ Jones, Damian. «Watch Phoenix team up with Air, Vampire Weekend's Ezra Koenig and Kavinsky at closing ceremony of Paris Olympics 2024» (en anglès britànic), 11-08-2024. [Consulta: 15 agost 2024].
* ↑ Waxman, Olivia B. «Why Sinatra’s ‘My Way’ Ended the 2024 Paris Olympics» (en anglès), 12-08-2024. [Consulta: 16 agost 2024].
* ↑ «Paris 2024 Olympic Games: relive the closing ceremony in pictures» (en anglès). COI, 12-08-2024. [Consulta: 15 agost 2024].
* ↑ Fontainebleau, Ville de. «Les jeunes de la Maîtrise voix de Fontainebleau à la clôture des JO Paris 2024» (en francès), 14-08-2024. [Consulta: 15 agost 2024].
* ↑ EFE. «Boicot del primer ministro rumano a la clausura de los Juegos por el 'trato indigno' en gimnasia» (en castellà), 06-08-2024. [Consulta: 10 agost 2024].
* ↑ «Gymnastics: Romanian PM to boycott Olympic Closing Ceremony», 06-08-2024. [Consulta: 10 agost 2024].

## Vegeu també

* Cerimònia d'obertura dels Jocs Olímpics d'estiu de 2024